Aalborg Stiftstidende, 1845-05-08
Fædrelandet. Kjøbenhavn, den 6te Mai. Orlogs-Dampskonnerten "Geiser, commanderet af Premierlieut. O. H. Lütken, afgik i Mandags Formiddag til Helsingør med Hs. K. H. Kronprindsen, Landgreve Prinds Wilhelm af Hessen og øvrigt Følgeskab og retournerede samme Dags Eftermiddag De. M. Kongen og Dronningen samt flere af den kongl. Familie besaae igaar det nye Dampskib Geiser", som imorges for første Gang skulde afgaae herfra til Stettin- Jnteressen for Actieforetagender har atter idag paa en original og mærkelig Maade givet sig tilkiende. Hr. Jac. H. Lundt af Aalborg, der er bekjendt af sine Damp Foretagender, og som unægtelig har den Fortjeneste, med megen personlig Møie og Besvær, at have tilveiebragt og overført til Danmark flere mindre Dampskibe for den indenlandske Communication, udstædte i Dags=Adresseavisen Jndbydelse til Actietegning for et Dampfartøi, der i uafbrudt Fart, 9 a 12 Gange om Dagen, kunde fare med Passage ret imellem her og den renommerede Klampenborgske Vandcuuranstalt. Dampbaaden skulde have en Længde af 70 Fod, med Last ikke stikke dybere end 3 1/2 Fod, med 2de Maskiner paa 20 a 24 Hestes Kraft, og beqvemt indrettet med 2 Kahytter til idetmindste 2000 Passagerer. Baaden, der skulde indkjøbes i England, forpligter Hr. Lundt sig til at levere her, inclusive hans Reise- og Anskaffelses-Udgifter, for 10,000 a 10,500 Rbdlr. J Calculen synes Jndtægten og Passageerfreqventsen ikke for høit anslaaet, derimod ere Udgifterne udentvivl alt for lavt ansatte, navnlig vil der neppe kunne haves Capitain, Maskinmester, 2 Matroser og 1 Fyrbøder (hvis et saadant Mandskab var tilstrækkeligt for 824 Rbd. i 4 Maaneder, og 1728 Rbdlr. til Kulforbrug, er udentvivl ogsaa for lavt anslaaet, ligesom Expeditionsudgiften er overseet. De 21 a 25 3 Avance, Jndbyderen faaer ud af sin Calcule, have derfor endnu meget Jllusorisk ved sig og turde i alt Fald behøve betydelig Reducering saasnart Foretagendet fra Papiret gaaer over i Praxis. Jmidlertid var dog Jdeen heldig opfattet og vandt i den Grad Jnteressen for sig, at en halv Time efter at Actietegningen var aabnet, vare alle 420 Actier a 25 Rbdlr. tegnede, rigtignok, som det hedder, kun paa nogle faa Speculanthænder. Hr. Lundt har, som sin Fordeel af Entreprisen, betinget sig 80 Friactier og altsaa ved en snild og heldig des sikkret sig en Fordeel af 2000 Rbdlr. saasnart Foretagendet ved Dampskibets Aflevering er bragt til endelig Udførelse, til hvilket Øiemeed Entrepreneuren strax efter en afholdt Generalforsamling begiver sig til England. – Et andet Actieforetagende af større Omfang, som ogsaa i større Grad synes at ville vinde Opmærksomheden for sig, er ligesaa i disse Dage fremtraadt, nemlig Jndkjøbet af det bekjendte store og smukke Brøndeuurs Establissement Ramløsa ved Helsingborg i Sverrig. Denne Besiddelse, bestaaende af 2 berømte mineralske Kilder, 1 stort Hotel og 7 mindre Bygninger (hvor 1 Brøndsal, 1 Dandsesal, 7 Saloner, 1 Bazar, 120 Værelser, a.) samt 5 Bygninger til Staldrum for 78 Heste, Vognremisser og øvrige Avlsbrugs=Localiteter; ca. 200 Tdr. Land foruden have og Skov, 1 Theaterhuus, med Staldbygning og Vognremisser, samt Badehuus til kolde og varme Bade (de 2de sidstnævnte Besiddelser beliggende i Helsingborg); en artificiel Brøndanstalt, samt Jnventarier af Sølv, Messing, Meubler a. a. (til Værdi af 22,600 Rdlr. Rigsg.) –, ønsker den aldrende Eierinde at bortsælge til en Forening af 1100 Actier a 50 Rbdlr., altsaa ialt 55,000 Rbdlr. dansk. Actierne agtes saaledes fordeelte, at 600 forblive i Kjøbenhavn, 200 sendes til Hamborg, 100 til Jylland, 100 til Fyen og 100 til Lolland og Falster. Resultatet vil da derefter vise sig og agtes i reusserende Fald en Generalforsamling snart sammenkaldt, da Brøndtiden ved Ramlisa begynder i Midten af næste Maaned.